**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2017. november 30-án 18.00. órai kezdettel** a Polgármesteri Hivatal tárgyalójában megtartott **rendkivüli nyílt** üléséről.

**Jelen vannak:**

Deltai Károly Polgármester

Dr. Lack Mónika Jegyző

Móczár Gábor Alpolgármester

Takács Zoltán Alpolgármester

Földvári-Nagy László Bizottsági elnök

Fillinger Zsófia Bizottsági tag

Szigeti Antal Bizottsági tag

Király Péter Bizottsági tag

Láng Richárd Bizottsági tag

Dr. Vida Rolland Képviselő

Hoós Péter Műszaki ügyintéző

Vetési Vincéné Pénzügyi vezető

Földvári-Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Fillinger Zsófia bizottsági tagot. Király Péter távol maradt. Földvári-Nagy László bizottsági elnök javaslata, hogy a 9. napirendi pont a napirend végére kerüljön, illetve két napirend a Telki Víz Kft. ügye és a Völgyrét területvásárlás kerüljön napirendre.

Telki Község Képviselő-testületének Pénzügyi Bizottsága egyhangú szavazattal -4 fő bizottsági tag volt jelen a szavazáskor- határozathozatal mellőzésével az alábbi napirendet fogadja el.

*Király Péter bizottsági tag megérkezett.*

**Napirend:**

1./ Tájékoztató a helyi adó és gépjárműadó bevételek alakulásáról

**Előadó:** Polgármester

2./Tájékoztató Telki Község Önkormányzatának és intézményeinek 2017. folyó évi költségvetési gazdálkodásáról.

**Előadó:** Polgármester

3./ Telki Község Önkormányzatának 2018. évi költségvetési koncepciója

**Előadó:** Polgármester

4./A közszolgálati tisztviselők 2018. évi illetményalapjáról

**Előadó:** Polgármester

5./A köztisztviselők 2018. évi illetménykiegészítéséről

**Előadó:** Polgármester

6./ Telki szennyvízberuházási-projekt megvalósításáról szóló Konzorciumi együttműködési megállapodás, valamint a vállalkozási szerződés aláírásáról

**Előadó:** Polgármester

7./ Az önkormányzat tulajdonában lévő úthálózat hóeltakarítási és téli síkosság mentesítési munkáinak elvégzésére vonatkozó pályázat kiértékelése

**Előadó:** Polgármester

8./ Zápor utca útépítésének kérdéséről

**Előadó:** Polgármester

9./A polgármester jutalmáról

**Előadó**: Polgármester

10./ Az építményadóról szóló 2/2017. (II.25.) önkormányzati rendelet módosításáról

**Előadó**: Polgármester

11./ A Telki Víz Kft. végelszámolásának lezárásáról

**Előadó**: Polgármester

12./ Telki Völgyrét 1275 és 1276 hrsz-ú ingatlanok megvásárlásáról

**Előadó**: Polgármester

**Napirendek tárgyalása**

**1./ Tájékoztató a helyi adó és gépjárműadó bevételek alakulásáról**

**Előadó:** Polgármester

*Az előterjesztés a jegyzőkönyv melléklete.*

Vetési Vincéné: A felszólítások kimentek november elején. november 10-e óta további 5 millió forint plusz bevételre sikerült szert tenni inkasszóval. Megteszünk mindent annak érdekében, hogy a hátralékot behajtsuk.

Fillinger Zsófia: Itt van egy táblázat. Ötszázezer forint fölötti tartozások, nagyon kevés ember van ott?

Vetési Vincéné: Ezek át vannak adva és ők sem tudnak vele mit kezdeni. Ez a hátralék növekszik évente folyó évi előírással és ez alapján behajthatatlanság címén nem töröljük, majd, amikor az Art. engedélyezik, hogy töröljük behajthatatlanság címén. Minden esetben megkeressük az új bankszámlát. Ezek a cégek olyan ügyesek, hogy mire utolérjük már megszűnik.

Fillinger Zsófia: A talajterhelési díj aránytalanul magas a kivetés, mint behajtás? A telekadónál ugyanannyi a kivetés, mint amit behajtottatok?

Vetési Vincéné: Az az idei évi.

Dr. Lack Mónika: A végrehajtónál ki van adva két ingatlan végrehajtási ügye. Az egyik ingatlan árverés alatt van. Ez az Öreghegyen lévő 1-1,5 millió forintos tartozás erejéig bejegyzett két ingatlan. A mi végrehajtónk tűzte ki végrehajtásra. A Patona és Társa. Egy ingatlanvégrehajtás pedig még folyamatban van, aminek még értékmeghatározása zajlik.

Takács Zoltán: Idén a telekadó kedvezmény igénybevételének lehetősége szigorodott. Azt látjuk?

Dr. Lack Mónika: Nem. Azért csökkent, mert eladtak több ingatlant. Azokat az ingatlanokat, amelyekre igénybe volt véve.

Takács Zoltán: Tehát van olyan eset, amikor tudjuk, hogy nem valós ez az igazolás?

Dr. Lack Mónika: Feltételezzük, igen, hogy nincsen alapja. Azt hiszem, hogy itt igazából van egy olyan kiskapu a jogszabályban, hogy ennek a vizsgálata most kinek a hatáskörébe tartozik. A Nemzeti Agrárgazdasági Kamara igazolás alapján lehet mentesíteni, viszont az Agrárkamara nem fogja vizsgálni azt, hogy ott mennyire közművesített az a telek. Ő csak a mezőgazdasági művelés tényét vizsgálja. Felvettük a kapcsolatot a Nemzeti Agrárgazdasági Kamarával. Azt mondták ők kijönnek megnézik. Amennyiben a tényleges mezőgazdasági művelés fennáll, abban az esetben ők kiadják az igazolást.

Takács Zoltán: Miért nem támadjuk meg ezeket?

Dr. Lack Mónika: Mert nincsen jogorvoslati lehetőség hozzá rendelve. Tehát mi jelezni tudjuk a Kamara felé. Ő neki nincsen joga vizsgálni a közművesítettség mértékét.

Takács Zoltán: Én javasolnám, hogy indítsunk el keresetet.

Dr. Lack Mónika: Megvizsgálja a Hivatal annak lehetőségét, hogy ezeknek az igazolásoknak a felülvizsgálatát milyen formában tudja kezdeményzeni.

Takács Zoltán: A határozat úgy szóljon, hogy valamit kezdeményezzen. Jó? Keresetet be lehet nyújtani azt nem nagyon kell vizsgálni, tehát szólhat úgy a határozat, hogy nyújtsunk be.

Szigeti Antal: Kicsit azért vagyok szkeptikus, mert, ha megnézzük a kintlévőségeinket, akkor ugyanúgy helyben járunk a 30 millió felett kb. 4-5 éve. Kb. 2 éve ott tartunk, hogy megbeszéljük minden alkalommal ugyanazt.

Földvári-Nagy László bizottsági elnök szavazásra teszi fel a helyi adóbevételek alakulásáról szóló tájékoztatást.

A Pénzügyi Bizottság 5 igen szavazattal – 5 fő bizottsági tag volt jelen az ülésen - egyhangúan elfogadta a helyi adóbevételek alakulásáról szóló tájékoztatást.

Földvári-Nagy László: Lenne még egy határozati javaslat ehhez a napirendhez kapcsolódóan, ami arról szólna, hogy a Telki Önkormányzat nyújtson be keresetet a telekadó kedvezmény igénybevételére jogosító igazolások felülvizsgálatára.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**94/2017. (XI.30.) számú PÜB állásfoglalása**

**Pénzügyi Bizottság javasolja a képviselő-testületnek az alábbi határozati javaslat elfogadását:**

***A telekadó kedvezmény igénybevételére jogosító igazolások felülvizsgálatára***

*Telki Község Önkormányzat képviselő-testülete úgy határoz, hogy keresetet nyújt be hivatal a telekadó kedvezmény igénybevételére jogosító igazolások felülvizsgálatára.*

*Felelős: polgármester*

*Határidő: azonnal*

**2./Tájékoztató Telki Község Önkormányzatának és intézményeinek 2017. folyó évi költségvetési gazdálkodásáról.**

**Előadó:** Polgármester

*Az előterjesztés a jegyzőkönyv melléklete.*

Vetési Vincéné: Ebből láthatjuk a folyóév bevételei hogyan alakultak. Összehasonlítási alap ahhoz, hogy mi várható 2018-ra. Azért van ez a tájékoztató. Jelenleg nagyon stabil az Önkormányzat helyzete, szigorú gazdálkodás folyik. Ebben az évben sikerült telkeket értékesítenünk. Ennek jelentős a bevétele. Kintlévőségünket sikerült leküzdenünk az év végéig. A Polgármesteri Hivatalnál a behajtási engedélyek jelentősen megemelkedtek. A közterület-foglalási díjak jelentősen megemelkedtek. Az év végi bérleti díjak 100%-osan teljesültek időarányosan. A helyi adóbevételek kedvezőbben alakultak. A telkek értékesítéséből jelentős bevétel folyt be.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**95/2017. (XI.30.) számú PÜB állásfoglalása**

**Pénzügyi Bizottság javasolja a képviselő-testületnek az alábbi határozati javaslat elfogadását:**

***Telki Község Önkormányzatának és intézményeinek***

***2017. folyó évi költségvetési gazdálkodásáról***

*Telki Község Képviselő-testülete Telki Önkormányzat és intézményeinek 2017. folyó évi költségvetési gazdálkodása tárgyában készült tájékoztatóban foglaltakat megismerte, tudomásul vette.*

*Felelős: polgármester*

*Határidő: azonnal*

**3./ Telki Község Önkormányzatának 2018. évi költségvetési koncepciója**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester: A koncepciót már nem kötelező készíteni, csak magunk számára készítjük azért, hogy jobban tudjunk orientálódni a következő évre. Annyival egészíteném ki a koncepciót, hogy kulturális intézmény terveitől függően nyilván fogunk kérni egy tervezői költségbecslést és a tervezői költségbecslés alapján mindenképpen szükséges lesz majd ezt módosítani. Hiszen erről még nincsenek végleges számok, még becslésünk sincsen. Elképzelhető, hogy ha meghaladja a tervezett költségvetés a tartalékot, akkor érdemes lesz a jövő évi költségvetésnél ezt kezelni. A koncepcióba egyébként minden általunk ismert terv és elképzelés benne van.

*18:27 perckor megérkezett Móczár Gábor alpolgármester úr.*

Takács Zoltán: Úgy láttam, hogy a jövőre megvalósuló beruházásoknak a költsége, működési költsége nincs benne. Ezekkel a költségekkel ki kellene egészíteni a koncepciót már most. Nyilván terv szinten.

Deltai Károly polgármester: Az iskola fejlesztéssel kapcsolatban már költségek nem fognak felmerülni, mert az üzemeltető már a KLIK, tehát majd őket fogják majd terhelni. A tornateremmel kapcsolatban nyilván lesz költségünk. Valami becslést majd kitalálunk.

Földvári-Nagy László: A működési költségeken kívül van valami még, ami szerepeljen a koncepcióban?

Szigeti Antal: A kérdés, hogy a módosított előirányzatot milyen alapon emeltük ilyen sokra? Ha megnézzük a teljes költségvetést, ami most 980 millió lesz. A 980 milliónak 55%-a, csak a működési kiadás. Tartozunk azzal, hogy amikor másoktól adót követelünk adót kérünk, akkor számot vetünk minden egyes költségnövekedéssel, hogy tényleg indokolt kiadás. A másik, hogy a fejlesztési koncepciók közül terveink készíti Callmayer László. Ez azt jelenti, hogy 2018-ban is egész évben ezt tervezi a Callmayer László?

Deltai Károly polgármester: Mivel tervezői költségbecslésünk nincs, ezért nem tudtunk beírni semmi mást.

Szigeti Antal: Minden egyes fejlesztési koncepciónak megvan, hogy mikor lesz a megvalósulása, erre nincsen. Én nem gondolom azt, hogy a Közösségi Házat 2018-ban még csak tervezni fogjuk.

Deltai Károly polgármester: Egyértelműen nem.

Móczár Gábor: De valamit modellezzünk akkor!

Dr. Lack Mónika: Folyamatban van a tervezés. 2017 december végéig, hiszen annak feltétele volt, hogy a Helyi Építési Szabályzat módosításra kerüljön. Én úgy tudom, most abban a stádiumban van, hogy az elkészült tervet a képviselőknek meg fogja küldeni.

Szigeti Antal: Már júliusra kész kellett volna legyen a terv. 2018-ra az van beírva szó szerint „Terveink készíti Callmayer László”. Ez koncepció?

Takács Zoltán: Na de akkor mi a javaslatod? 36:35

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását.

***Telki Község Képviselő-testülete***

***Pénzügyi Bizottsága***

***96/2017. (XI.30.) számú PÜB állásfoglalása***

**Pénzügyi Bizottság javasolja a képviselő-testületnek az alábbi határozati javaslat elfogadását:**

*Telki Község Önkormányzat Képviselő-testülete a 2018. évi költségvetési koncepciót az előterjesztésben foglaltak szerint elfogadja, azzal a kiegészítéssel, hogy a költségvetési koncepcióba kerüljenek bele a tervezett beruházásokkal kapcsolatos működési és személyi költségek, valamint a közösségi ház megvalósítása konkrétabban, ütemtervvel.*

***Határidő:*** *2018. költségvetési rendelet-tervezet benyújtása*

***Felelős:*** *polgármester,*

*jegyző*

**4./A közszolgálati tisztviselők 2018. évi illetményalapjáról**

**Előadó:** Polgármester

*Az előterjesztés a jegyzőkönyv melléklete.*

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

***Telki Község Képviselő-testülete***

***Pénzügyi Bizottsága***

***97/2017. (XI.30.) számú PÜB állásfoglalása***

***Telki Község Önkormányzat Képviselő-testülete Pénzügyi Bizottsága elfogadásra javasolja*** [***a közszolgálati tisztviselők illetmény alapjáról szóló 18/2017.(XII.01.) Ör. számú rendeletét***](http://www.telki.hu/images/e-hivatal/eloterjesztesek/2017/KT/10_30/6.np.A_szoc_igazgatasrol_es_ellatasokrol_valamint_a_gy_vedelmi_ellatasokrol_szolo_helyi_rendelet_felulvizsgalatarol.pdf)***.***

**5./A köztisztviselők 2018. évi illetménykiegészítéséről**

**Előadó:** Polgármester

*Az előterjesztés a jegyzőkönyv melléklete.*

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

***Telki Község Képviselő-testülete***

***Pénzügyi Bizottsága***

***98/2017. (XI.30.) számú PÜB állásfoglalása***

**Pénzügyi Bizottság javasolja a képviselő-testületnek az alábbi határozati javaslat elfogadását:**

*Telki Község Önkormányzat Képviselő-testülete Pénzügyi Bizottsága elfogadásra javasolja a* [*Telki Községi Polgármesteri Hivatalánál dolgozó köztisztviselők illetmény kiegészítéséről szóló 19/2017.(XII.01.) Ör. számú rendeletét*](http://www.telki.hu/images/e-hivatal/eloterjesztesek/2017/KT/10_30/6.np.A_szoc_igazgatasrol_es_ellatasokrol_valamint_a_gy_vedelmi_ellatasokrol_szolo_helyi_rendelet_felulvizsgalatarol.pdf)*.*

**6./ Telki szennyvízberuházási-projekt megvalósításáról szóló Konzorciumi együttműködési megállapodás valamint a vállalkozási szerződés aláírásáról**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester: A közbeszerzés megtörtént. Ez most arra hatalmazza fel, hogy a szerződést a nyertes pályázóval megköthessem.

dr. Lack Mónika jegyző: Itt most csak a vállalkozói szerződés aláírásáról van szó. A Konzorciumi megállapodás még nem érkezett meg, ezért várható lesz majd még egy ülés.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**99/2017. (XI.30.) számú PÜB állásfoglalása**

**Pénzügyi Bizottság javasolja a képviselő-testületnek az alábbi határozati javaslat elfogadását:**

***Telki szennyvízberuházási-projekt megvalósításáról***

***szóló***

***Vállalkozási szerződés***

***az Észak-Magyarországi szennyvízelvezetési és -kezelési fejlesztés 7. (ÉMO 7) című projekt megvalósuló feladataihoz, a FIDIC Sárga Könyv feltételei szerint megállapodás aláírásáról***

*Telki Község Önkormányzat képviselő-testülete úgy határoz, hogy hozzájárul és felhatalmazza a polgármestert Vállalkozási szerződés az Észak-Magyarországi szennyvízelvezetési és -kezelési fejlesztés 7. (ÉMO 7) című projekt megvalósuló feladataihoz, a FIDIC Sárga Könyv feltételei szerint megállapodás aláírásáról*

***Felelős:*** *Polgármester*

***Határidő:*** *azonnal*

**7./ Az önkormányzat tulajdonában lévő úthálózat hóeltakarítási és téli síkosság mentesítési munkáinak elvégzésére vonatkozó pályázat kiértékelése**

**Előadó:** Polgármester

*Az előterjesztés a jegyzőkönyv melléklete.*

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**100/2017. (XI.30.) számú PÜB állásfoglalása**

**Pénzügyi Bizottság javasolja a képviselő-testületnek az alábbi határozati javaslat elfogadását:**

***Telki önkormányzati tulajdonú belterületi úthálózatának***

***hó eltakarítási és téli síkosság mentesítési munkáinak elvégzésére kiírt***

***pályázat elbírálásáról.***

*Telki község Képviselő-testülete pályázatot írt ki (101/2015. (IX.28.) Öh.) Telki önkormányzati tulajdonú belterületi úthálózatának hó eltakarítási és téli síkosság mentesítési munkáinak elvégzésére (2017. 12. 01 - 2022. 03. 01. közötti időszak).*

*A pályázati felhívás megjelent a Telki Portálon, a Telki Naplóban.*

*Határidőn (2017. november 10. belül egy ajánlattevő nyújtott be ajánlatot:*

*Szűcs János vállalkozó Telki, Pipacs u. 10.)*

*Telki község Képviselő-testülete az önkormányzati tulajdonú belterületi úthálózat hó eltakarítási és téli síkosság mentesítési munkáinak elvégzésével (2017. 12. 01 - 2022. 03. 01. közötti időszak). Szűcs János vállalkozót bízza meg.*

*A képviselő-testület felhatalmazza a polgármestert a vonatkozó szerződés aláírására.*

*A szerződés a határozat melléklete.*

***Felelős:*** *Polgármester*

***Határidő:*** *Szerződés megkötése 2017. november 30.*

*Megbízás lejárta 2022. március 1.*

**8./ Zápor utca útépítésének kérdéséről**

**Előadó: Polgármester**

*Az előterjesztés a jegyzőkönyv melléklete.*

Deltai Károly polgármester: Itt most arról van szó, hogy eddig kisebb mértékű volt a vállalt önrész. Itt most a topográfiai tényezők miatt egy magasabb százalékos arányt kell felvállalni.

Szigeti Antal bizottsági tag: Következetesnek kell lennünk, ha eddig eltérő mértékű volt az arányt itt most csak akkor vállalhatunk nagyobb hányadot, ha ez valóban védhető, hogy csak egyik oldalon építhető be.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**101/2017. (XI.30.) számú PÜB állásfoglalása**

*Az önkormányzat tulajdonában lévő*

***Telki, Zápor utca II. ütem (Forrás utca - Zápor utca Hrsz: 910 út közötti zsákutca szakasz) útépítési és***

*csapadékvíz-elvezetési munkáinak elvégzése*

*(Pályázatok kiértékelése)*

*Telki község Képviselő-testülete úgy határozott, hogy az önkormányzat tulajdonában lévő úthálózat Telki, Zápor utca II. ütem (Forrás utca - Zápor utca Hrsz: 910 út közötti zsákutca szakasz) útépítési és*

*csapadékvíz-elvezetési munkáinak elvégzése kiírt pályázat eredményeként elfogadott ajánlati ár ajánlattevő általi módosítását elfogadja és a csökkentett ajánlati áron 4.840.639.- Ft + Áfa összegű ajánlati árral a Telki, Zápor utca II. ütem (Forrás utca - Zápor utca Hrsz: 910 út közötti zsákutca szakasz) útépítési és csapadékvíz elvezetési munkáinak elvégzésével a Hornyák Kft. (2890 Tata, Faller Jenő úti ipartelep, 2158/59. )-t bízza meg.*

*Az épített környezet alakításáról és védelmérőlszóló 1997. évi LXXVIII. törvény 28.§. (2) bekezdés alapján a kiszolgáló út önkormányzat által történő megvalósítása során a kiépítés költségét 42 §-ban az érintett ingatlanok tulajdonosaira átháríthatja. A hozzájárulás mértékéről és a megfizetés módjáról a települési önkormányzat képviselő-testülete a beruházás megvalósítását követően egyedi hatósági határozatban dönt.*

*A képviselő-testület a Zápor utca egyedi adottságaira tekintettel ( mivel az utca egyik oldala nem lakott nem lakható és az Önkormányzat tulajdonában van ) eltér a korábbi gyakorlatától és a 35%-os önrész helyett közel 42%-os önrészt vállal a kivitelezés költségeiből.*

*Felelős: Polgármester*

*Határidő: azonnal*

**10./ Az építményadóról szóló 2/2017. (II.25.) önkormányzati rendelet módosításáról**

**Előadó**: Polgármester

*Az előterjesztés a jegyzőkönyv melléklete.*

Deltai Károly polgármester: A megváltozott jogszabályi környezet ad arra lehetőséget, hogy adó vessünk ki a hirdető felületre. Ez a city-light felületre és az óriásplakátokra vonatkozik, szeretnénk, ha az ELMŰ oszlopokon lévő reklámokra is vonatkozna, de ez valószínűleg nem így van.

Van egy elvi ütközés, ami már eleve fennáll, hiszen van egy TKR-ünk.

Én azt javaslom, hogy ezt minden irányból közelítsük.

Kiadtunk egy elvi nyilatkozatot az MLSZ részére, hogy ebbe a választási ciklusba nem fogunk adót emelni. Érdeklődtem náluk, hogy ez a módosítás most, hogy érintené őket, itt a Ez véleményem szerint egy helyben működő intézmény, aminek a homlokzati eleméről van szó. Ha ezt a rendelet módosítást meghozzuk szeretném tájékoztatni az MLSZ-t hogy ez őket nem érinti.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**103/2017. (XI.30.) számú PÜB állásfoglalása**

***Telki Község Önkormányzat Képviselő-testülete Pénzügyi Bizottsága elfogadásra javasolja a*** [***az építményadóról szóló 2/2016.(II.25.) önkormányzati rendelet módosításáról szóló rendele***](http://www.telki.hu/images/e-hivatal/eloterjesztesek/2017/KT/10_30/6.np.A_szoc_igazgatasrol_es_ellatasokrol_valamint_a_gy_vedelmi_ellatasokrol_szolo_helyi_rendelet_felulvizsgalatarol.pdf)***t tervezetét*.**

**11./ Telki Völgyrét 1275 és 1276 hrsz-ú ingatlanok megvásárlásáról**

**Előadó**: Polgármester

*Az előterjesztés a jegyzőkönyv melléklete.*

Deltai Károly polgármester: Egyeztettem a tulajdonosokkal. Egy 9.657.- Ft/m2 ajánlat érkezett.

Takács Zoltán alpolgármester: Próbáljunk még ebből alkudni. Alku nélkül nem fogadjuk el. Ami érdekes, hogy pont az önkormányzat ügyvédének feleségével szerződünk. Ez nagyon kényes kérdés és kérdéseket vethet fel. Tegyünk kísérletet arra, hogy a fennálló jogviszonyt közös megegyezéssel mondjuk fel.

Deltai Károly polgármester: A köztünk lévő szerződés már kiürült.

Szigeti Antal bizottsági tag: Van-e ezzel bármilyen szándékunk ezzel a két telekkel? Értékesíteni akarjuk?

Deltai Károly polgármester: A területet közművesítjük, ez egy tartalék tudna lenni. Erre valószínűleg csak akkor kell visszatérni, ha közművesítettük már. Nyilvánvaló, hogy csak közművesítés után fogjuk értékesíteni magasabb áron.

Fillinger Zsófia bizottsági tag: Bőven elég indok, hogy a település további fejlesztéséhez szükségünk van vagyonra, ne legyünk kiszolgáltatva.

Szigeti Antal bizottsági tag: Ebbe azért azt is bele kell kalkulálni, hogy elesünk telekadótól.

Delta Károly polgármester: Ez a terület után pont nem fizetnek adót.

dr.Lack Mónika jegyző: Jelezték a tulajdonosok, hogy ők az eladási szándékainak az idei évben tartják fen.

Földvári-Nagy László bizottsági elnök: Elhangzott, hogy a két szerződés legyen összekötve egymással. Tehát a vásárlás és a szerződés felbontása

Földvári-Nagy László bizottsági elnök: Szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**107/2017. (IX.25.) számú PÜB állásfoglalása**

***Telki Völgyrét 1275 és 1276 hrsz-ú ingatlanok***

***megvásárlásáról***

*Telki Község Önkormányzat képviselő-testület Pénzügyi Bizottsága úgy határozott, hogy felkéri a polgármestert, hogy folytasson további áralkut a tulajdonosokkal az érintett ingatlanok megvásárlására. Továbbá kérjük a hivatalt, hogy kezdeményezze az Ügyvédi Irodával az ügyvédi szerződét közös megegyezéssel történő felbontását. Az ingatlanvásárlás feltétele az ügyvédi szerződés közös megegyezéssel történő felbontása.*

*Felelős: Polgármester*

*Határidő: 2017. december 31.*

**12./ A Telki Víz Kft. végelszámolásának lezárásáról**

**Előadó**: Polgármester

*Az előterjesztés a jegyzőkönyv melléklete.*

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**104/2017. (XI.30.) számú PÜB állásfoglalása**

***Telki Víz Kft.***

***végelszámolásának lezárásról***

*Az Alapító elfogadta az előterjesztett adóbevallást, beszámolót, vagyonfelosztási javaslatot és zárójelentést azzal, hogy a zárómérleg fő összege 218 eFt. A Társaságnak felosztható vagyona 217.773,- Ft, melyet adófizetési kötelezettség nem terhel, melyet a végelszámolás befejezése után kizárólag az Alapító kap meg a vagyonfelosztási javaslat szerint.*

*Felelős: polgármester*

*Határidő: azonnal*

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**105/2017. (XI.30.) számú PÜB állásfoglalása**

***Telki Víz Kft.***

***végelszámolásának lezárásról***

*Az Alapító 2017. november hó 30. napjával Czibulka Ákos (aki 1968. július hó 29. napján Szolnokon született, anyja neve: Németh Emília, adóazonosító jele: 8370994377) 1025 Budapest, Törökvész út 42/A. I. emelet 3. szám alatti lakost a végelszámolói tisztségéből felmentette.*

*Felelős: polgármester*

Határidő: azonnal

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**106/2017. (XI.30.) számú PÜB állásfoglalása**

***Telki Víz Kft.***

***végelszámolásának lezárásról***

*Az Alapító a Társaság végelszámolásának befejező időpontjául 2017. november hó 30. napját állapította meg. Az Alapító elhatározta, hogy a végelszámolás befejezésére tekintettel a Budapest Környéki Törvényszék Cégbírósága előtti eljárásban kéri a Társaság megszüntetését és a cégnyilvántartásból történő törlését.*

*Felelős: polgármester*

*Határidő: azonnal*

**13./A polgármester jutalmáról**

**Előadó**: Pénzügyi bizottság elnöke

*Az előterjesztés a jegyzőkönyv melléklete.*

Deltai Károly polgármester elhagyja a helyiséget.

Láng Richárd bizottsági tag: Mi valósult meg a múltkor feltett feltételekből?

Földvári-Nagy László bizottsági tag: Az Egészségház a megvalósulás stádiumába lépett, az Sportcsarnok engedélyezés megtörtént, a Közösségi ház tervezése is folyik.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 4 igen szavazattal egy ellenszavazattal -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**102/2017. (XI.30.) számú PÜB állásfoglalása**

***A polgármester jutalmáról***

*A képviselő-testület úgy határoz, hogy Deltai Károly polgármestert bruttó öt havi illetményének megfelelő összegű jutalomban részesítse.*

*Határidő: 2017. november 31.*

*Felelős: Jegyző, Pénzügyi Csoport*

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári-Nagy László Fillinger Zsófia

bizottsági elnök hitelesítő